स्त्री को समझना कठिन है। वह कब किसे माथे का सिंदूर बना ले और कब प्रेमी से मिलकर पति की हत्या करवा दे, कहना कठिन है। देखकर आश्चर्य होता है कि शिक्षित, स्वावलम्बी औरतें भी जीवन भर अत्याचारी। असंवेदनाशील पति को ढोती रहती है। शायद भारतीय स्त्रियों के इसी चरित्र से भारतीय परिवार बचे हुए हैं। भगीरथ की लघुकथा ‘पिता,पति, पत्नी’ का शराबी, कामचोर पति, पत्नी पर अत्याचार करता है तो बेटा माँ से गुस्से में कहता है कि इस घर को छोड़कर हम कहीं ओर चले, मगर पत्नी का जवाब होता है–‘नहीं बेटा, तू तो अलग हो सकता है,मेरे करम तो इसी से बँधे हैं। हालाँकि इस तरह की सोच अनेक प्रश्नों को जन्म देती है, पर वह एक स्वतंत्र बहस का विषय है।